Troldhaugen (tidligere Edvard Grieg Museum Troldhaugen) var Edvard og Nina Griegs hjem fra 1885, og det var de som ga eiendommen navnet Troldhaugen. I 1928 ble kunstnerhjemmet åpnet som museum. Troldhaugen ligger i Troldhaugveien 65 på Hop i Fana bydel i Bergen. Bygningen ligger vakkert plassert på en høyde ved Nordåsvannet. Fra 2007 ble Troldhaugen konsolidert med Museet Lysøen, KODE 1 og Bergen Kunstmuseum under navnet Kunstmuseene i Bergen.